23. B. Thysanomitrium scabrisetum. 
Caule adscendente diviso-ramoso tomentoso-radiculoso ; 
foliis erecto-patentibus secundis, superioribus falcatis, flexuo- 
sis canaliculatis lanceolato-subulatis , ad basin nervo tertiam 
partem folii occupante apice excurrente concolore, argute 
denticulato-serratis ; setis brevibus aggregatis vel solitariis, 
constanter erectis, apice papilloso-scabris ; theca e basi inae- 
quali cylindrica incurvata sulcata; operculo conico rostrato; 
calyptra fimbriata. 
Hab. Cum priore a Sellow lectam in collectione regia 
Berolinense vidi. 
Adnot. A priore quomodo differat , supra explicatum. 
Thysanomitrio concolori (Campylopo Brid.) affine, differt vero 
praecipue seta erecta, nunquam curvata, et ad basin thecae 
scabrida , operculoque longiore. 
Explicatio Tab- XXIII. B. 
1. Muscus magnitud. natur. Aucta sunt : 2. folium. 
3. theca c. operculo et vagina c. foliis perichaelialibus. 
4. calyptra. 
Excursio. 
Thysanomitria sensu nostro inter Weisiaceas cohortem 
efficiunt , cuius species singulae toto habitu inter se consi- 
miles, calyptra maiore semi- campanulata basi fimbriata ah 
Dicranis facile dignoscuntur. Nomen Campylopus non aptum, 
quia seta curvata e. gr. in praecedentibus speciebus non re- 
peritur et quamquam setae madore torquescunt tamen mi- 
nime incurvatae sunt. Oh calyptram fimbriatam Thysano- 
mitrium Schwaegr. affirmandum: 
Char. gen. 
Peristomium simplex 16 -dentatum, dentibus vel integris 
vel bifidis, aut usqne ad basin partitis. Calyptra cylindrico- 
campanulata demum latere fissa, basi fimbriata. 
Flores dioici, masculi in capitulis aggregati; stylus lon- 
gissimus. 
Setae plerumque confertae et arcuatae torquescentes. 
Folia serrata saepe pilifera , vel nervo excedente concolore 
apiculata, perdurante versus basin explanato, latissimo. 
